พระราชกฤษฎีกายุบรวมองค์การบริหารส่วนตำบลวังกะพี้กับเทศบาลตำบลวังกะพี้และกำหนดเขตเทศบาลตำบลวังกะพี้จังหวัดอุตรดิตถ์พ.ศ. ๒๕๔๕ ภูมิพลอดุลยเดชป.ร.ให้ไว้ ณ วันที่๓๑ ธันวาคม พ.ศ. ๒๕๔๕เป็นปีที่ ๕๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรยุบรวมองค์การบริหารส่วนตำบลวังกะพี้กับเทศบาลตำบลวังกะพี้ตามเจตนารมณ์ของประชาชนในเขตองค์การบริหารส่วนตำบลวังกะพี้และกำหนดเขตเทศบาลตำบลวังกะพี้อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๔๑ จัตวาแห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๓)พ.ศ. ๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกายุบรวมองค์การบริหารส่วนตำบลวังกะพี้กับเทศบาลตำบลวังกะพี้และกำหนดเขตเทศบาลตำบลวังกะพี้ จังหวัดอุตรดิตถ์ พ.ศ. ๒๕๔๕มาตรา๒[๑]พระราชกฤษฎีกานี้ให้ใช้บังคับเมื่อพ้นกำหนดสิบห้าวันนับแต่วันประกาศในราชกิจจานุเบกษาเป็นต้นไปมาตรา๓ให้รวมองค์การบริหารส่วนตำบลวังกะพี้เข้าเป็นส่วนหนึ่งของเทศบาลตำบลวังกะพี้ซึ่งตั้งอยู่ในท้องที่อำเภอเมืองอุตรดิตถ์ จังหวัดอุตรดิตถ์การใดที่องค์การบริหารส่วนตำบลวังกะพี้ได้กระทำไปแล้วโดยชอบด้วยกฎหมายว่าด้วยการนั้นก่อนวันที่พระราชกฤษฎีกานี้ใช้บังคับให้ถือเป็นอันใช้ได้และผูกพันเทศบาลตำบลวังกะพี้มาตรา๔ เขตของเทศบาลตำบลวังกะพี้ซึ่งตั้งอยู่ในอำเภอเมืองอุตรดิตถ์ จังหวัดอุตรดิตถ์ ให้มีดังต่อไปนี้หลักเขตที่๑ ตั้งอยู่บริเวณริมคลองเหมืองพระยา ฝั่งตะวันออกที่จุดซึ่งเส้นแบ่งเขตระหว่างตำบลวังกะพี้กับตำบลบ้านเกาะ อำเภอเมืองอุตรดิตถ์และตำบลไผ่ล้อม อำเภอลับแล มาบรรจบกัน บริเวณพิกัด PV ๑๔๓๔๓๗ด้านเหนือจากหลักเขตที่๑ เป็นเส้นเลียบตามแนวเส้นแบ่งเขตตำบลวังกะพี้กับตำบลบ้านเกาะไปทางทิศตะวันออกเฉียงใต้ ระยะทางประมาณ ๖,๐๐๐ เมตร ถึงหลักเขตที่ ๒ซึ่งตั้งอยู่ตรงจุดกึ่งกลางริมแม่น้ำน่าน บริเวณพิกัด PV ๒๐๓๔๒๙ด้านตะวันออกจากหลักเขตที่๒ เป็นเส้นเลียบไปตามแนวเส้นแบ่งเขตตำบลวังกะพี้กับตำบลหาดกรวดลงมาทางทิศใต้ระยะทางประมาณ ๘,๐๐๐ เมตร ถึงหลักเขตที่ ๓ ซึ่งตั้งอยู่ตรงกึ่งกลางแม่น้ำน่านและบนเส้นแบ่งเขตอำเภอเมืองอุตรดิตถ์กับอำเภอตรอน บริเวณพิกัด PV ๑๘๘๓๗๕ด้านใต้จากหลักเขตที่๓ เป็นเส้นเลียบตามแนวเส้นแบ่งเขตอำเภอเมืองอุตรดิตถ์กับอำเภอตรอน ไปทางทิศตะวันตกเฉียงใต้ระยะทางประมาณ ๓,๘๐๐ เมตร ถึงหลักเขตที่ ๔ ซึ่งตั้งอยู่บนจุดที่เส้นแบ่งเขตตำบลวังกะพี้ อำเภอเมืองอุตรดิตถ์กับตำบลวังแดงอำเภอตรอน และตำบลไผ่ล้อม อำเภอลับแล มาบรรจบกัน บริเวณพิกัด PV ๑๕๕๓๖๑ด้านตะวันตกจากหลักเขตที่๔ เป็นเส้นเลียบตามแนวเส้นแบ่งเขตอำเภอเมืองอุตรดิตถ์กับอำเภอลับแล ไปทางทิศตะวันตกเฉียงเหนือระยะทางประมาณ ๙,๐๐๐ เมตร จนบรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกายุบรวมองค์การบริหารส่วนตำบลวังกะพี้กับเทศบาลตำบลวังกะพี้และกำหนดเขตเทศบาลตำบลวังกะพี้ จังหวัดอุตรดิตถ์ พ.ศ. ๒๕๔๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากองค์การบริหารส่วนตำบลวังกะพี้มีประชากรไม่ถึงสองพันคนและไม่สามารถที่จะบริหารงานให้มีประสิทธิภาพในลักษณะองค์การบริหารส่วนตำบลได้และประชาชนได้แสดงเจตนารมณ์ที่จะยุบรวมกับเทศบาลตำบลวังกะพี้ที่มีเขตติดต่อกันภายในเขตอำเภอเดียวกันและโดยที่มาตรา ๔๑ จัตวา แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ บัญญัติให้กระทำได้โดยตราเป็นพระราชกฤษฎีกา ประกอบกับมาตรา ๑๒แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ บัญญัติให้การเปลี่ยนแปลงเขตเทศบาลกระทำโดยพระราชกฤษฎีกา จึงจำเป็นต้องตราพระราชกฤษฎีกานี้สุกัญญา/พิมพ์๒๘มิถุนายน ๒๕๔๙สุนันทา/ฐิติพงษ์/ตรวจ๕กรกฎาคม ๒๕๔๙ปิติวรรณ/ปรับปรุง๑๗ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษา เล่ม ๑๑๙/ตอนที่ ๑๒๗ ก/หน้า ๒๐/๓๑ธันวาคม ๒๕๔๕